
Kemian ja fysiikan opintopolku -tutkimuksen tiedote oppilaille (malliviesti)
Hyvä opiskelija,
[Kemian]/[Fysiikan]/[Kemian ja fysiikan] opetusryhmä osallistuu lukuvuonna [lukuvuosi] Kemian ja fysiikan opintopolku -tutkimukseen. ViLLE-opintopolku on Turun yliopiston kehittämään ViLLE-oppimisympäristöön rakennettu, monipuolisia kemian/fysiikan oppimista edistäviä aktiviteetteja sisältävä digitaalinen oppimiskokonaisuus. Tutkimme, millä tavalla kemian/fysiikan oppimista voidaan tukea digitaalisilla materiaaleilla. Tutkimus on osa Suomen Akatemian rahoittaman EDUCA – Koulutuksen tulevaisuus -lippulaivahanketta. Tutkimushankkeen toteuttajat ovat Turun yliopiston Kemian laitos sekä Oppimisanalytiikan tutkimusinstituutti. Tutkimuksen vastuullinen tutkija on yliopistonlehtori, FT Veli-Matti Vesterinen, Turun yliopisto (veli-matti.vesterinen@utu.fi). 
Keräämme tutkimusaineistoa Kemian ja fysiikan opintopolkujen käytöstä ViLLE-oppimisympäristössä. Tutkimuksessa käytämme tietoa opintopolkujen tehtävien suorittamisesta. Lisäksi erikseen kerätään ViLLE-oppimisympäristössä täytettävä alku- ja loppukysely, jossa kysytään kemian tai fysiikan opiskeluun liittyviä taustatietokysymyksiä. Joidenkin ViLLE-tehtävien yhteydessä on lisäksi monivalintakysymyksiä, jotka koskevat suhtautumistasi kulloiseenkin tehtävään.
Tutkimuksen osallistuvien opiskelijoiden vastauksia käsitellään luottamuksellisesti ja tietoturvallisesti. Tutkimuksen aikana ViLLE-palvelimelle tallentuvat oppilaan kysely- ja tehtävävastausten lisäksi nimitieto ja muita yksilöiviä tietoja kuten sähköpostiosoite. Näitä yksilöiviä tietoja ei kuitenkaan liitetä osaksi tutkijoille luovutettavia tutkimusaineistoja. Myöskään tutkimusraporteista ei voi tunnistaa yksittäisiä oppilaita, kouluja tai kuntia.
Tutkimukseen osallistuminen on vapaaehtoista. Ensimmäiseen kyselylomakkeeseen vastatessasi voit halutessasi kieltää omien tietojesi käyttämisen tutkimukseen. Jos annat suostumuksen tietojesi käyttöön, voit perua tämän suostumuksen milloin tahansa tutkimuksen aikana. Tämän voit tehdä olemalla yhteydessä [kemian opettajaan]/[fysiikan opettajaan]/[rehtoriin] tai tutkimusta koordinoivaan tutkijaan. 
Jos et anna suostumusta tutkimukseen tai perut myöhemmin suostumuksesi, tietosi poistetaan tutkijoille menevästä aineistosta. Tutkimukseen osallistuminen tai osallistumatta jättäminen ei kuitenkaan vaikuta millään tavalla oppituntien sisältöön tai oppiaineen arviointiin. ViLLE-opintopolut ovat käytössä kaikilla oppilailla riippumatta siitä osallistuuko oppilas tutkimukseen. 
Opettaja voi käyttää ViLLE-opintopolkujen kemian ja fysiikan tehtäviä näiden oppiaineiden arvioinnissa. Tutkimukseen liittyvien kyselyiden vastauksia käytetään kuitenkin vain tutkimukseen. Vastaukset näihin kyselyihin eivät siis vaikuta millään tavalla opettajasi suorittamaan oppiaineen arviointiin.
Yksityiskohtaiset tiedot henkilötietojen käsittelyn periaatteista ja tietoturvasta löytyvät verkko-osoitteesta: 
https://www.oppimisanalytiikka.fi/selosteet/tutkimusseloste-fyke/ 

Jos sinulla on tutkimusta koskevia kysymyksiä, voit olla yhteydessä tutkimusta koordinoivaan tutkijaan Reetta Kyynäräiseen (sähköposti: reetta.kyynarainen@utu.fi, puh. +358404819322). 

